

**ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ ΗΡΩΙΚΗΣ ΠΟΛΗΣ ΝΑΟΥΣΑΣ ΔΗΜΟΤΙΚΗ ΕΝΟΤΗΤΑ ΝΑΟΥΣΑΣ ΑΝΤΙΔΗΜΑΡΧΟΣ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗΡΕΣΙΩΝ & ΑΝΑΠΤΥΞΗΣ ΑΗΜΑΡΧΙΑΣ 30, ΝΑΟΥΣΑ 59200 Τηλέφωνο: 2332350329**

**Πληροφορίες. Αντωνιάδης Νικ. 2332350337**

Αρ. πρωτ. 20381

Νάουσα 09-12-2020

**ΕΙΣΗΓΗΣΗ ΠΡΟΣ ΤΟ ΔΗΜΟΤΙΚΟ ΣΥΜΒΟΥΛΙΟ**

ΘΕΜΑΤΑ :

α) Έγκριση διαδικασίας εκμίσθωσης για 25 έτη, με φανερή προφορική πλειοδοτική δημοπρασία, τμήματος του αγροτεμαχίου 191 ( αναδασμός Ζερβοχωρίου 1960 ), με στοιχεία ( Α,Β,Γ,Δ,Α ) εμβαδού Ε 4.027,87 τ.μ. της Τοπικής Κοινότητας Ζερβοχωρίου περιοχή (κουτίχα ), για σταυλική εγκατάσταση, τους όρους της οποίας θα καταρτίσει η Οικονομική Επιτροπή του Δήμου.

Λαμβάνοντας υπόψη :

1. Την 145/2020 απόφαση του Δ.Σ. Νάουσας, εγκρίθηκε η καταρχήν κίνηση διαδικασίας εκμίσθωσης τμήματος του αγροτεμαχίου 191 στην περιοχή (κουτίχα ) της τοπικής Κοινότητας Ζερβοχωρίου, του Δήμου Νάουσας με στοιχεία Α,Β,Γ,Δ,Α εμβαδού Ε 4.027,87 τ.μ. για σταυλική εγκατάσταση.
2. Σύμφωνα με το 4844/9-5-2012 έγγραφο Αποκεντρωμένης Διοίκησης Μακεδονίας Θράκης, Τμήμα Διοικητικού Νομού Ημαθίας , για θέματα που αφορούν τη διαχείριση της ακίνητης περιουσίας των Δήμων , θα λαμβάνεται κατ’ αρχήν απόφαση Δημοτικού Συμβουλίου .Στη συνέχεια , η απόφαση αυτή , μαζί με θεωρημένο τοπογραφικό διάγραμμα του ακινήτου , θα αποστέλλεται στις παρακάτω υπηρεσίες προκειμένου να γνωμοδοτήσουν:

α)**Κτηματική Υπηρεσία Ν. Ημαθίας**( η οποία θα γνωμοδοτήσει για την ύπαρξη δικαιωμάτων του Δημοσίου στο ακίνητο)

β)**Δ/νση Αγροτικής Οικονομίας & Κτηνιατρικής Π.Ε. Ημαθίας**( η οποία θα γνωμοδοτήσει για την ύπαρξη δικαιωμάτων του Δημοσίου στο ακίνητο)

γ)**Πολεοδομία του Δήμου Νάουσας**( προκειμένου να γνωμοδοτήσει κατά τα πλαίσια της αρμοδιότητας τους, σύμφωνα με το άρθρο 3 του Ν. 1512/858 (φεκ 44/11-1-85).

δ)**Εφορεία Αρχαιοτήτων Ημαθίας**( προκειμένου να γνωμοδοτήσει αν υπάρχει πρόβλημα από αρχαιολογικής πλευράς)

ε)Δασαρχείο **Νάουσας**( η οποία θα γνωμοδοτήσει για το εάν η έκταση έχει χαρακτηριστεί ως δασική )

στ ) **Δ/νση Τουρισμού Μακεδονίας -Θράκης**( προκειμένου να γνωμοδοτήσει αν υπάρχει κώλυμα από τουριστικής πλευράς )

Η Αντιδημαρχία Οικονομικών με τα υπ' αρ. πρωτ.:

1. ΔΑΣΑΡΧΕΙΟ ΝΑΟΥΣΑΣ : 13330 στις 01/09/2020
2. ΓΕΝΙΚΗ ΔΙΕΥΘΥΝΣΗ ΤΟΥΡΙΣΤΙΚΗΣ ΠΟΛΙΤΙΚΗΣ- ΠΕΡΙΦΕΡΕΙΑΚΗ ΥΠΗΡΕΣΙΑ ΤΟΥΡΙΣΜΟΥ ΚΕΝΤΡΙΚΗΣ ΜΕΚΕΔΟΝΙΑΣ - ΤΜΗΜΑ ΤΟΥΡΙΣΤΙΚΗΣ ΑΝΑΠΤΥΞΗΣ - ΕΠΙΘΕΩΡΗΣΕΩΝ & ΕΛΕΓΧΟΥ ( ΘΕΣ/ΚΗ ): 13329 / 01.09.2020
3. ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΑΣ ΠΕΡΙΟΥΣΙΑΣ & ΚΟΙΝΩΦΕΛΩΝ ΠΕΡΙΟΥΣΙΩΝ ( Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ ): 13331 / 01.09.2020
4. ΕΦΟΡΕΙΑ ΑΡΧΑΙΟΤΗΤΩΝ ΗΜΑΘΙΑΣ : 13332/ 01-09-2020
5. ΚΤΗΜΑΤΙΚΗ ΥΠΗΡΕΣΙΑ : 13333 / 01.09.2020
6. ΠΟΛΕΟΔΟΜΙΑ ΝΑΟΥΣΑΣ : 13334 / 01.09.2020

Διαβίβασε με συνημμένα τα σχετικά τοπογραφικά διαγράμματα, στις παραπάνω υπηρεσίες, οι οποίες γνωμοδότησαν θετικά με τα παρακάτω έγγραφα .

Αφορούν τμήμα του 191 τεμαχίου (4.027,87 τ.μ.) στην περιοχή της Τοπικής Κοινότητας Ζερβοχωρίου, για σταυλική εγκατάσταση .

1. **Κτηματική Υπηρεσία Ν. Ημαθίας** με το υπ' αρ. 74299 / 17.09.2020 έγγραφο.
2. **Δ/νση Αγροτικής Οικονομίας & Κτηνιατρικής Π.Ε. Ημαθίας**με το υπ' αρ.

480833 (22306) / 09.09.2020 έγγραφο.

1. **Πολεοδομία του Δήμου Νάουσας**με το υπ' αρ. πρωτ. **θ** - Πολεοδομίας 610/ 09.09.2020 έγγραφο.
2. **Εφορεία Αρχαιοτήτων Ημαθίας** με το υπ' αρ. πρωτ. ΥΠΠΟΑ/ΓΔΑΠΚ/ΕΦΑΗΜΑ/ΤΒΜΑΜ/477037/336932/ 4602/611 04/09/2020 έγγραφο
3. **Δασαρχείο Νάουσας**με το υπ' αρ. πρωτ. 5986 (07.09.2020) έγγραφο.
4. **Δ/νση Τουρισμού Μακεδονίας –Θράκης** με το υπ' αρ. πρωτ. ΚΜ/7382- 23-11-2020

H εκμίσθωση δημοτικού ακινήτου αποφασίζεται από το Δημοτικό Συμβούλιο ύστερα από τη γνώμη του συμβουλίου της οικείας Δημοτικής ή Τοπικής Κοινότητας σύμφωνα με το άρθρο 84 του Ν. 3852/10 Φ.Ε.Κ. Α' 87/2010 {Πρόγραμμα Καλλικράτης }, «Το συμβούλιο στα όρια της Τοπικής Κοινότητας, ασκεί τις ακόλουθες αρμοδιότητες:

1. Διατυπώνει γνώμη στο Δημοτικό Συμβούλιο για : ....β)την αξιοποίηση των ακινήτων του Δήμου που βρίσκονται στην Τοπική Κοινότητα , ....στ) για την εκποίηση , εκμίσθωση , δωρεά, περιουσιακών στοιχείων του Δήμου που βρίσκονται στα όρια της τοπικής κοινότητας,...».
2. Το Συμβούλιο της Τοπικής Κοινότητας Ζερβοχωρίου με το υπ' αριθμόν 15/2020 πρακτικό συμφωνεί με την εκμίσθωση με φανερή πλειοδοτική δημοπρασία του υπ' αρ 191 (4.027,87 τμ.)., της Τοπικής Κοινότητας Ζερβοχωρίου, με μακροχρόνια μίσθωση ( 25 έτη ) για σταυλική εγκατάσταση .
3. Η εκμίσθωση της παραπάνω έκτασης θα γίνει σύμφωνα με το άρθρο 192 του κώδικα Δήμων και Κοινοτήτων και συγκεκριμένα την παράγραφο 1 - 4 γ ) , που αναφέρουν τα εξής:
4. *Η εκμίσθωση ακίνητων των δήμων γίνεται με δημοπρασία. Η δημοπρασία επαναλαμβάνεται για μία (1 ) φορά, εάν δεν παρουσιάστηκε κανένας πλειοδότης.*
5. *Με απόφαση του δημοτικού συμβουλίου που λαμβάνεται* ***με την απόλυτη πλειοψηφία του συνολικού αριθμού των μελών του,*** *επιτρέπεται ,κατόπιν δημοπρασίας, κατά παρέκκλιση των διατάξεων του άρθρου 610 του Α.Κ. η μακροχρόνια μίσθωση:*

*α…) β…) γ) ακάλυπτων δημοτικών εκτάσεων, για διάρκεια μέχρι πενήντα (50) έτη, με σκοπό την ανάπτυξη δραστηριοτήτων της πρωτογενούς παραγωγής, που προϋποθέτουν ουσιώδεις δαπάνες του μισθωτή.*

Το Δημοτικό Συμβούλιο έχοντας υπόψη του τα παραπάνω καλείτε :

Α. Να εγκρίνει την εκμίσθωση για 25 έτη του παραπάνω τμήματος του αγροτεμαχίου 191 έκτασης 4.027.87 τ.μ. , που βρίσκεται στην Τοπική Κοινότητα Ζερβοχωρίου, του Δήμου Ηρωικής Πόλης Νάουσας , με δημοπρασία , τους όρους της οποίας θα καθορίσει η Οικονομική Επιτροπή.

Ο ΑΝΤΙΔΗΜΑΡΧΟΣ  
ΟΙΚΟΝΟΜΙΚΩΝ - ΔΙΟΙΚΗΤΙΚΩΝ ΥΠΗΡΕΣΙΩΝ

ΚΑΡΑΓΙΑΝΝΙΔΗΣ ΑΝΤΩΝΙΟΣ